Document ID: /roh_data/filtered/fineweb-2-filterrobots_roh.jsonl.gz/27252

Il campiun olimpic e campiun mundial Nino Schurter sa participescha al Swiss Epic ensemen cun Lars Forster, ses collega d’equipa tar il Scott-Sram Team. Ils dus Svizzers ch'avevan gia gudagnà l’onn passà il Cape Epic en l’Africa dal Sid valan uschia sco ils gronds favurits. Bunas cartas vegnan er dadas ad Andri Frischknecht che va a la partenza ensemen cun Matthias Stirnemann. Quest duo aveva triumfà al Swiss Epic 2018.
Jau m’allegrel extrem da finalmain puspè cumenzar a far cursas.
Al Swiss Epic da quest onn vegnan spetgads radund 250 teams da dus. Il sajet da partenza per questa cursas da tschintg etappas succeda a Laax. A fin va questa cursa extrema a Tavau. Tut en tut han ils participants d’absolver 333 kilometers e 12'850 meters differenza d’autezza.